ביצת עוף טמא שנתבשלה עם אחרות אם היא בקליפתה אינה אוסרת ואם היא קלופה אוסרת <i>(ואם היא נקובה דינה כקלופה) (ארוך כלל מ"ב והג"ה ש"ד)</i> וצריך ס"א ביצים של היתר כנגדה לבטלה <i>(ואפילו אינה שלימה רק טרופה) (בארוך וב"י בשם הרשב"א)</i> ואם נתבשלה בתבשיל של היתר אין צריך אלא ששים מן התבשיל לבטלה וביצה שיש בה אפרוח או דם אוסרת המתבשל עמה אפילו אם אינה קלופה: <i>הגה: וקליפות האיסור מצטרפים גם עם ההיתר לבטל האיסור וכ"ש קליפות ההיתר (תא"ו נט"ו וירושלמי וש"ם עיין ס"ק י"ד) וע"ל סימן צ"ט:</i>